Die weeskind Hansie Roodt, wat in die 1980's as tienerseun galgdiens moesdoen, het begin om die nasate van diegene wat hom destyds te na gekom het, vir húl sondes te laat boet. Hansie, nou bekend as Gabriël, is 'n reeksmoordenaar met 'n slinkse modus operandi wat aanhou uitdaag en verras, en kreatiewe maniere moet gevind word om hom te vang.
KAN HY VAN DIE DONKER ONTSNAP?
• Maxie Tredoux, die vrou met die styfgetrekte gesig
Maxie Tredouxis is Carl se tannie, die weduwee-matriarg van die huis en die meesterbrein agter die familie-fortuin. Sy beheer ook alles wat in die kelder van hulle spoghuis in Durbanville plaasvind; dié huis wat bekend is as Die dieretuin.
Carl en sy jonger broer, Robbie, het by hul ryk tante en oom gaan bly ná die wrede plaasmoord op hul ouers. Soos Carl grootword, ontdek hy hoe hulle werklik hul geld maak. Hy verlaat skool en gaan vir 'n aantal jaar weg, maar sy skuldgevoelens wat wentel om sy broer wat steeds in Die Dieretuin woon, dwing hom om terug te keer met die hoop om Robbie te red. Robbie is nou ook klaar met skool en tot Carl se ontsteltenis werk hy ook vir die Tredouxs; Robby het boonop verlief geraak op hul rebelse dogter Mandie.
Dit is 'n baie donker roman met 'n hele aantal skokkende wendings en word beslis nie aanbeveel vir sensitiewe lesers nie.
Die mensdom raak verslaaf - aan sosiale media, die kuber en alles virtueel. Is rehabilitasie moontlik? Dit lyk of dinge reeds onomkeerbaar is. Tensy Medusa, die berugste kuberkraker ooit, vrye teuels gegee word om haar missie te voltooi: om sosiale media asook die ganse internet, te vernietig. Om terug te keer na tye toe realiteit en fantasie verskillende begrippe was. Toe feit nog van fiksie onderskei kon word.
In 'n desperate poging om die kuberruim te beskerm, vertrek 'n span IT-spesialiste na die barre verlatenheid van die Namibwoestyn. Om daar, buite bereik van die internet en Medusa se tentakels, hulself 'n laaste kans te gee om daardie onvernietigbare kode te ontsyfer.
Kreefsmous Hendrik dog hy yl toe hy 'n beseerde jong vrou op 'n verlate strand aan die Weskus kry, want waar haar bene moet wees, groei 'n visstert, sterk en stewig soos 'n tuna s'n.
Miskien is die wese een van die watermense waaroor sy vrou Rebekkah gepraat het voordat sy vir ewig die see in verdwyn het. Of dalk is sy dit wat die ou Xhosamense 'n “mamlambo” noem.
Hendrik se lewe verander handomkeer wanneer hy die watervrou huis toe neem. Is dit sy seer hart wat sy oe so bedrieg, wonder hy, of lê hier 'n leidraad wat kan sê wat van sy vrou geword het?
Gou besef Hendrik daar loop 'n haarlyn tussen dit wat hy kan sien en dit wat hy moet glo.
Die Kapenaars Hester Human en haar argitekman, André, het besluit om 'n verwaarloosde huis op 'n plattelandse dorp in Frankryk te koop en te restoureer as 'n vakansiehuis. 'n Jaar in Provence sal hulle en hul twee kinders, Manon en Emile, net goed doen. Maar net voordat hul jaar in Provence aanbreek, gebeur daar iets tragies wat die Humans se lewe vir altyd verander. Die huisrestourasie gaan voort, maar die gesin spartel om te verwerk wat gebeur het.
Translator: Zirk van den Berg